# Hypocnemis

Hypocnemis és un gènere d'ocells de la família dels tamnofílids (Thamnophilidae). Agrupa espècies natives d'Amèrica del Sud, on es distribueixen des del centre de Veneçuela i sud-est de Colòmbia fins a les Guaianes, al sud del Perú, centre de Bolívia i sud de l'Amazònia brasilera.

## Descripció

Els formiguers d'aquest gènere són petits, mesurant al voltant de 12 cm de longitud, rabassuts, de cua força curta i amb un destacat patró d'estriat. Habiten a les selves humides amazòniques i proximitats.

## Taxonomia

El gènere Hypocnemis va ser introduït per l'ornitòleg alemany Jean Cabanis el 1847. El nom combina les paraules del grec antic «ὑπο hupo» que significa “una mica semblant” i «κνημις knēmis o κνημιδος knēmidos» “canyellera”. L'espècie tipus va ser designada posteriorment com el formiguer cantaire de la Guiana.
Tradicionalment s'ha considerat aquest gènere com format per dues úniques espècies: H. cantator i H. hypoxantha, però recents descobriments, a partir dels estudis d'Isler et al. (2007), amb base principalment en les diferències de vocalització, però també de plomatge, han elevat les cinc anteriorment subspècies de formiguer: flavescens, peruviana, subflava, ochrogyna i striata, a la categoria d'espècies, cosa que va ser aprovada pel Comitè de Classificació de Sud-americà (SACC).
H. rondoni és una nova espècie recentment descrita per Whitney et al. (2013) i reconeguda pel SACC a la Proposta N° 588.
Segons la Classificació del Congrés Ornitològic Internacional (versió 14.2, 2024) aquest gènere està format per 8 espècies:
* formiguer cellagroc - (Hypocnemis hypoxantha).
* formiguer cantaire pitgroc - (Hypocnemis subflava).
* formiguer cantaire cremós - (Hypocnemis flavescens).
* formiguer cantaire de la Guaiana - (Hypocnemis cantator).
* formiguer cantaire del Perú - (Hypocnemis peruviana).
* formiguer cantaire de Rondônia - (Hypocnemis ochrogyna).
* formiguer de Manicoré - (Hypocnemis rondoni).
* formiguer cantaire de Spix - (Hypocnemis striata).

## Referències

* ↑ «2024 Citation & Downloadable Checklists». Clements Checklist. [Consulta: 5 març 2025].
* ↑ Ridgely, Robert S.; Tudor, Guy. Field guide to the songbirds of South America: the passerines. 1st ed. Austin, TX : [Philadelphia] : [Washington, DC]: University of Texas Press ; In association with the Academy of Natural Sciences of Philadelphia ; World Land Trust-US, 2009, p. 361, làmines 30 (9-10). ISBN 978-0-292-71748-0.
* ↑ Cabanis, Jean. Ornithologische notizen. vol.13. Berlin: Archiv für Naturgeschichte, 1847, p. 186–256 [212].
* ↑ Jobling, James A. The Helm Dictionary of Scientific Bird Names: From Aalge to Zusii. Londres: Christopher Helm, 2010, p. 199. ISBN 978-1-4081-2501-4 [Consulta: 5 març 2025].
* ↑ Peters, James Lee. Check-list of birds of the world. v.7. Cambridge: Harvard University Press, 1951, p. 227 [Consulta: 5 març 2025].
* ↑ Isler, Morton L.; Isler, Phyllis R.; Whitney, Bret M. «SPECIES LIMITS IN ANTBIRDS (THAMNOPHILIDAE): THE WARBLING ANTBIRD (HYPOCNEMIS CANTATOR) COMPLEX» (en anglès). The Auk, 124, 1, 2007, pàg. 11. DOI: 10.1642/0004-8038(2007)124[11:SLIATT]2.0.CO;2. ISSN: 0004-8038.
* ↑ «Proposal(299): Split Hypocnemis cantator by elevating H. flavescens, peruviana, subflava, ochrogyna and striata to species rank». South American Classification Committe, agost 2007. [Consulta: 5 març 2025].
* ↑ Whitney, B.M; Isler, M.L., Bravo, G.A., Aristizábal, N., Schunck, F., Silveira, L.F., Piacentini, V de Q., Cohn-Haft, M. & Rêgo, M.A. «A new species of antbird in the Hypocnemis cantator complex from the Aripuanã-Machado interfluvium in central Amazonian Brazil» p. 282–285. Handbook of the Birds of the World. Special Volume: New Species and Global Index, gener 2013. [Consulta: 5 març 2025].
* ↑ «Proposal(588): Split Hypocnemis striata into two species». South American Classification Committe, octubre 2013. [Consulta: 5 març 2025].
* ↑ Gill, Frank; Donsker, David. «Antbirds – IOC World Bird List» (en anglès). IOC World Bird List v14.2, 17-08-2024. [Consulta: 5 març 2025].